2013 m. sausio 10 d. Teisingumo Teismo (dešimtoji kolegija) nutartisBrunovskis
(Byla C‑650/11)
„Bendra žemės ūkio politika – Reglamentas (EB) Nr. 1782/2003 – Paramos schemų įgyvendinimas naujosiose valstybėse narėse – Papildomos nacionalinės tiesioginės išmokos – Skyrimo sąlygos – Reglamentas (EB) Nr. 1973/2004 – Netaikymas“
1.                     Žemės ūkis – Bendra žemės ūkio politika – Integruota administravimo ir kontrolės sistema, susijusi su tam tikromis pagalbos schemomis – Papildoma nacionalinė pagalba – Valstybių narių diskrecija – Sąjungos bendrųjų principų ir bendros žemės ūkio politikos tikslų laikymasis – Sistema, įdiegta po Komisijos leidimo (Tarybos reglamento Nr. 1782/2003 1, 143a, 143b straipsniai ir 143 c straipsnio 2 dalis, 4 ir 6 dalys) (žr. 15–17, 24, 25 punktus)
2.                     Žemės ūkis – Bendra žemės ūkio politika – Integruota administravimo ir kontrolės sistema, susijusi su tam tikromis pagalbos schemomis – Papildoma nacionalinė pagalba – Tiesioginės išmokos už karvių žindenių buvimą bandoje – Nacionalinės teisės nuostatos, kuriomis nustatytas deklaracijų pateikimo terminas – Negalėjimas atsižvelgti į karves, kurios tapo žindenėmis pasibaigus šiam terminui – Leistinumas (Tarybos reglamento Nr. 1782/2003 125 ir 143c straipsniai ir Tarybos reglamento Nr. 1973/2004 102 straipsnio 2 dalis) (žr. 29, 30 punktus ir rezoliucinę dalį)
Dalykas
Prašymas priimti prejudicinį sprendimą –
Augstākās tiesas Senāts
– 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams bei iš dalies keičiančio Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (OL L 270, p. 1; 2004 m. specialusis leidimas lietuvių k., 3 sk., 40 t., p. 269), 125 straipsnio 1 dalies bei 2004 m. spalio 29 d. Komisijos reglamento (EB) Nr. 1973/2004, nustatančio išsamias Tarybos reglamento (EB) Nr. 1782/2003 nuostatų dėl to reglamento IV ir IVa antraštinėse dalyse numatytų paramos schemų ir atidėtos žemės naudojimo žaliavoms auginti taikymo taisykles (OL L 345, p. 1), 102 straipsnio 2 dalies aiškinimas – Išmoka už karvę žindenę – Nacionalinės teisės nuostatos, pagal kurias išmoka už visus kalendorinius metus skiriama tik už karves žindenes ir telyčias, užregistruotas kaip turinčias reikalavimus išmokai gauti atitinkančių galvijų statusą, ne vėliau kaip nagrinėjamų kalendorinių metų liepos 1 d. – Atsižvelgimas, apskaičiuojant išmoką, į visas nagrinėjamais kalendoriniais metais buvusias karves žindenes.
Rezoliucinė dalis
Sąjungos teisę ir konkrečiai 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams bei iš dalies keičiančio Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001, iš dalies pakeisto 2004 m. kovo 22 d. Tarybos sprendimu 2004/281/EB, 143c straipsnį reikia aiškinti taip: jiems neprieštarauja tam tikras papildomas nacionalines tiesiogines išmokas, susijusias su bandoje esančiomis karvėmis žindenėmis, reglamentuojančios nacionalinės teisės nuostatos, kaip nagrinėjamosios pagrindinėje byloje, pagal kurias minėtos išmokos skiriamos su sąlyga, kad deklaracija pateikiama iki nagrinėjamų kalendorinių metų liepos 1 d., ir negalima atsižvelgti į karves, kurios tapo žindenėmis po šios datos.